SMERNICA RADY 2008/59/ES
z 12. júna 2008,
ktorou sa z dôvodu pristúpenia Bulharskej republiky a Rumunska upravuje smernica Európskeho parlamentu a Rady 2006/87/ES, ktorou sa stanovujú technické požiadavky na plavidlá vnútrozemskej plavby
RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
so zreteľom na Akt o pristúpení z roku 2005, a najmä na jeho článok 56,
so zreteľom na návrh Komisie,
keďže:
(1)
V súlade s článkom 56 Aktu o pristúpení z roku 2005, ak si akt Rady prijatý pred pristúpením vyžaduje úpravu z dôvodu pristúpenia, pričom nevyhnutné úpravy neboli uvedené v akte o pristúpení alebo v jeho prílohách, potrebné akty má prijať Rada.
(2)
Smernica Európskeho parlamentu a Rady 2006/87/ES z 12. decembra 2006, ktorou sa stanovujú technické požiadavky na plavidlá vnútrozemskej plavby (1), sa prijala pred pristúpením Bulharska a Rumunska do Európskej únie a vyžaduje si úpravu z dôvodu tohto pristúpenia.
(3)
Smernica 2006/87/ES by sa preto mala príslušným spôsobom zmeniť a doplniť.
(4)
V súlade s bodom 34 Medziinštitucionálnej dohody o lepšej tvorbe práva (2) sa členské štáty vyzývajú, aby pre seba a v záujme Spoločenstva vypracovali a zverejnili vlastné tabuľky zhody, ktoré budú čo najlepšie vyjadrovať vzájomný vzťah medzi touto smernicou a opatreniami na jej transpozíciu,
PRIJALA TÚTO SMERNICU:
Článok 1
Smernica 2006/87/ES sa týmto mení a dopĺňa takto:
1.
Príloha I sa mení a dopĺňa takto:
a)
v kapitole 2 zóne 3:
i)
medzi údaje týkajúce sa Belgického kráľovstva a Českej republiky sa vkladá táto položka:
„Bulharská republika
Dunaj: od rkm 845,650 po rkm 374,100“;
ii)
medzi údaje týkajúce sa Poľskej republiky a Slovenskej republiky sa vkladá táto položka:
„Rumunsko
Dunaj: od srbsko-rumunskej hranice (km 1 075) po Čierne more na prítoku Suliny
Dunaj-Čierne more (dĺžka 64,410 km): od križovatky s riekou Dunaj, na km 299 300 Dunaja pri Cernavode (resp. km 64,410 kanála) po prístav Konstanca juh - Agigea (km ‚0‘ kanála);
Poarta Albă-Midia Năvodari (dĺžka 34,600 km): od križovatky s kanálom Dunaj-Čierne more, na km 29,410 v Poarta Albă (resp. km 27,500 kanála) po prístav Midia (km ‚0‘ kanála)“;
b)
v kapitole 3 zóne 4 sa medzi údaje týkajúce sa Poľskej republiky a Slovenskej republiky vkladá táto položka:
„Rumunsko
Všetky ostatné vodné cesty neuvedené v zóne 3.“.
2.
Príloha IX sa mení a dopĺňa takto:
a)
v časti I kapitole 4 článku 4.05:
i)
medzi údaje týkajúce sa Dánska a Poľska sa vkladá táto položka:
„19
=
Rumunsko“;
ii)
medzi údaje týkajúce sa Lotyšska a Litvy sa vkladá táto položka:
„34
=
Bulharsko“;
b)
v časti III kapitole 1 článku 1.06:
i)
medzi údaje týkajúce sa Dánska a Poľska sa vkladá táto položka:
„19
=
Rumunsko“;
ii)
medzi údaje týkajúce sa Lotyšska a Litvy sa vkladá táto položka:
„34
=
Bulharsko“;
c)
v časti IV kapitole 1 článku 1.06:
i)
medzi údaje týkajúce sa Dánska a Poľska sa vkladá táto položka:
„19
=
Rumunsko“;
ii)
medzi údaje týkajúce sa Lotyšska a Litvy sa vkladá táto položka:
„34
=
Bulharsko“.
Článok 2
1. Členské štáty, ktoré majú vnútrozemské vodné cesty uvedené v článku 1 ods. 1 smernice 2006/87/ES, uvedú do účinnosti zákony, nariadenia a správne opatrenia potrebné na dosiahnutie súladu s touto smernicou s účinnosťou od 30. decembra 2008. Bezodkladne o tom informujú Komisiu.
Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v rozsahu pôsobnosti tejto smernice.
Článok 3
Táto smernica nadobúda účinnosť dňom jej uverejnenia v Úradnom vestníku Európskej únie.
Článok 4
Táto smernica je určená členským štátom.
V Luxemburgu 12. júna 2008